Новодубровка (Сарӑту облаҫӗ)

Новодубровка — Сарӑту облаҫӗн (РФ) Петровск районӗнчи Синенькие муниципаллӑ йĕркеленӗвӗнче вырнаҫнӑ сала, ӑҫта пысӑк ирҫе диаспори пурӑнать.

 Тавралӑх 
Петровск хулинчен тӳрӗ ҫулпа 12 километр ҫурҫӗр-тухӑҫалла вырнаҫнӑ. Сала Тауза юханшывӗн хӗрринче ларатьНоводубровка – село в Петровском районе..
Новодубровкӑпа юнашар ялсем: Сорокино, 2-мӗш Быстровка, Кивӗ Лопатка.

 Кунҫул 
Сала 1834 ҫулта никӗсленӗПетровск Саратовский. Дороги, которые мы выбираем. Дорога на Новодубровку., анчах никӗсленӳ официаллӑ ҫулӗ — 1890. Хальхи Новодубровка вӑл итрнӗ икӗ ял — Новая Дубровка сали (урӑх ятсем: Новая ЛопаткаМӗншӗн тесен юнашар Кивӗ Лопатка ялӗ пур, Новые Дубровки), ӑҫта ирҫесем нумайрахӑш пурӑннӑ тата Быстров хуторӗ (урӑх ятсем: Рымин, Мокроусов, Фомин)Ялти чи пуян улпут ячӗ хисеплесе тӑрса, ӑҫта вырӑссем нумайрахӑш пурӑннӑ.

 Быстров 
Быстров хуторӗ Тауза юханшывӗн сывтӑм хӗрринче лартнӑ. Вӑл Петровск уесӗн Петровск вулӑсне кӗнӗ. 1862 ҫулта Раҫҫейре крепоҫ правовне пӑрахнӑ чухне Быстровра 25 кил хуҫалӑхӗ пулнӑ тата 267 ҫын пурӑннӑ. 1880-мӗш ҫулсенче кунта 84 кил хуҫалӑхӗ тата 485 ҫын. 1912 ҫулта хуторта 109 кил хуҫалӑхӗ тата 536 ҫын пурӑннӑ, земски шкул ӗҫленӗ.  Совет влаҫӗ килнӗ чухне Быстров хуторӗ Петровск вулӑсӗнчи Быстров ял канашӗн центрӗ пулса тӑнӑ. Хутора ҫӗнӗ ят панӑ — 1-мӗш Быстровка2-мӗш Быстровка халӗ те уйрӑм ялӗ пек унпа юнашар ларать, тата унтан ӑна Новодубровка йышне кӗртнӗ.

 Новая Дубровка 
1834 ҫулта Пенза уесӗнчен килнӗ ирҫесем кунта Новая Дубровка ялӗ никӗсленӗ. Мӗншӗн ҫӗнӗ яла ҫак ят панӑ икӗ шухӑш пур. Кунта нумай ҫуллӑ юмансем ӳсеҫҫӗ (юманлӑх вырӑсла куҫарсан дубрава пулӗ, кунтан "Дубровка" — чӑвашла "Юманлӑх хушшинчи ял"). Вӗсенчен пӗри 400 ҫуллӑ юман, анчах 2004 ҫулта вӑл пушарта пӗтнӗ. Урӑх шухӑш тӑрӑх, кунта пурӑнма килнӗ пӗрремӗш ҫынсем Пенза уесӗнчи ирҫе ялӗнчен Дубровкӑран пулнӑ. Пӗрремӗш вӑхӑтра Новая Дубровкӑра сахал ҫынсем пурӑннӑ, кӑшт вуннӑ килйыш ытла пулнӑ. Унтан вӗсенчен хальхи ял  династийӗсем тухнӑ: Барышевсем, Батаевсем, Евдокимовсем, Егоровсем, Ибряновсем, Кабаняевсем, Кочетковсем, Крупновсем, Кузнецовсем, Куманяевсем, Ломовсем, Сергеевсем, Учаевсем. 1862 ҫулта Новая Дубровкӑра 50 кил хуҫалӑхӗ пулнӑ, пурӑнакан ҫынсен йышӗ — 388. Ялта арман ӗҫленӗ. Крепоҫ правовне пӑрахни хыҫҫӑнхи Новодубровка (Новая Дубровка) ялӗ Петровск уесӗн Савкино вулӑсӗн йышне кӗртнӗ. 1880-мӗш ҫулсенче ялта 93 кил хуҫалӑхӗпе 608 ҫын пулнӑ. Ял хуҫалӑхӗ аталанма пуҫланӑ, нумай ака кӗмелли хатӗрсем, чӗрчунсем илнӗ. 1910 ҫулта Новодубровкӑра 154 кил хуҫалӑхӗ пулнӑ тата 1043 ҫын пурӑннӑ. Тауза ҫинчи ик-виҫ шыв арманӗсем ӗҫленӗ. Ялта чиркӳ шкулӗ пулнӑ. Хуторпа Новодубровка Кивӗ Лопатка ялӗнчи Хусан чиркӗвӗн прихутне ҫырса ҫирӗплетнӗрен яла Ҫӗнӗ Лопатка официаллӑ мар ят панӑ. Совет влаҫӗ килнӗренпе Новодубровкӑра ял канашӗ йӗркеленӗ. Новодубровка йышне 1-мӗш Быстровка хуторӗ кӗнӗрентен икӗ вырӑнсен пӗрлешнӗ кунҫулӗ пуҫланӑ.

 Хальхи Новодубровка 
1921 ҫулта Раҫҫейри элтеш вӑрҫи вӑхӑтӗнче сала урлӑ Попов банди чупса кайнӑ. 1929—1939 ҫулсенче салара коллективизаци, кулакка класс пек пӑрахни, выҫлӑх (1933 ҫулта) пулнӑ. Новодубровкӑра "Туслӑ артель" колхоз йӗркеленӗ, унтан ӑна "Ҫӗнтерӳ" ят панӑ. Тӑван Ҫӗршывӑн Аслӑ вӑрҫине саларан 919 ҫын кайнӑ, вӗсенчен 209 таврӑнман. 1963 ҫулта культура ҫурчӗ, вулавӑш, почта тунӑ. 1976 ҫулта икӗ хутлӑ шкул уҫнӑ. 1984 ҫулта ача-пӑча сачӗпе фельдшер-акушер вырӑнӗ. Кайранхи совет вӑхӑтӗнче сала Сарӑту облаҫӗн Петровск районӗнчи  Новодубровка ял канашӗн центрӗ пулнӑ, тата "Ҫӗнтерӳ" колхозӑн тӗп вырӑнӗ пулса тӑнӑ. 1999 ҫулта сала ҫыннисем ТҪАВри пӗтнӗ хӑйсен ялсене палӑка тӑратса лартнӑ.

 Инфраструктура 
Новодубровкӑра шкул, культура ҫурчӗ, медвырӑн, почта тата лавкка пур.

 Халӑх йышӗ 

2002 ҫулта Новодубровка салин халӑх йышӗн 36% — ирҫе мордва.

 Асӑрхавсем 

Категори:Пурăнан вырăнсем, алфавитпа
Категори:1834 ҫулта никӗсленӗ пурӑнан вырӑнсем
Категори:Петровск районӗнчи пурӑнан вырӑнсем